CELEX: 32006D0272
Language: lt
Date: 1144195200000
Title: 2006/272/EB: 2006 m. balandžio 5 d.  Komisijos sprendimas, iš dalies keičiantis Sprendimą 2004/453/EB dėl Švedijos ir Jungtinės Karalystės  (pranešta dokumentu Nr. C(2006) 1259)   (Tekstas svarbus EEE)

7.4.2006   
            
            
               LT
            
            
               Europos Sąjungos oficialusis leidinys
            
            
               L 99/31
            
         
      KOMISIJOS SPRENDIMAS
   
   2006 m. balandžio 5 d.
   iš dalies keičiantis Sprendimą 2004/453/EB dėl Švedijos ir Jungtinės Karalystės
   (pranešta dokumentu Nr. C(2006) 1259)
   (Tekstas svarbus EEE)
   (2006/272/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 12 straipsnio 3 dalį ir 13 straipsnio 3 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnį,
   kadangi:
   
               (1)
            
            
               2004 m. balandžio 29 d. Komisijos sprendimu 2004/453/EB, įgyvendinančiu Tarybos direktyvą 91/67/EEB dėl priemonių prieš tam tikras akvakultūros gyvūnų ligas (3), buvo nustatytos papildomos garantijos dėl tam tikrų žuvų ligų.
            
         
               (2)
            
            
               Remiantis Sprendimo 2004/453/EB I priede nustatytais reikalavimais, buvo paskelbta, kad visoje Švedijos teritorijoje neaptikta infekcinės kasos nekrozės (IPN).
            
         
               (3)
            
            
               Nuo tada, kai buvo priimtas Sprendimas 2004/453/EB, Švedija pranešė apie IPN protrūkius pakrantės zonose. Buvo pranešta apie vieną protrūkį natūralioje aplinkoje augančių žuvų populiacijoje. Buvo pranešta apie kitą protrūkį ūkiuose auginamų žuvų, kurios pagal epidemiologinę ataskaitą greičiausiai užsikrėtė nuo natūralioje aplinkoje augančių žuvų, populiacijoje. Todėl Švedijos pakrantės zonos jau nebeatitinka IPN nebuvimo statuso reikalavimų, nustatytų to sprendimo I priede. Tačiau teritorijos žemyninės dalys nėra apimtos ligos.
            
         
               (4)
            
            
               Šie du protrūkiai neturėtų trukdyti Švedijai tęsti IPN programos savo pakrantės zonose ir imtis ligos likvidavimo priemonių, jei IPN būtų diagnozuotas ūkiuose auginamų žuvų arba natūralioje aplinkoje augančių žuvų populiacijose, pagal programą, pateiktą Komisijai prieš priimant Sprendimą 2004/453/EB.
            
         
               (5)
            
            
               Sprendime 2004/453/EB reikalaujama, kad valstybėse narėse, kuriose tik teritorijos dalys paskelbtos neapimtomis ligos, tose teritorijose turi būti išlaikoma tikslinė priežiūra. Priimant šį reikalavimą nebuvo numatyta tokia ypatinga padėtis, kai apie Airiją ir Šiaurės Airiją paskelbiama, kad jos neapimtos tos pačios ligos arba ligų, tačiau apie tam tikras Jungtinės Karalystės dalis to paties nėra paskelbiama.
            
         
               (6)
            
            
               Tikslinga leisti Jungtinei Karalystei netęsti tikslinės tam tikrų ligų, apie kurias buvo paskelbta, kad Šiaurės Airijoje jų nėra, priežiūros su sąlyga, kad apie Airiją taip pat paskelbiama, kad ji neapimta tų ligų.
            
         
               (7)
            
            
               Todėl Sprendimą 2004/453/EB reikėtų atitinkamai iš dalies pakeisti.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/453/EB I, II ir V priedai iš dalies pakeičiami taip:
   
               1)
            
            
               I priedo II skyrius pakeičiamas šio sprendimo I priedo tekstu.
            
         
               2)
            
            
               II priedo II skyrius pakeičiamas šio sprendimo II priedo tekstu.
            
         
               3)
            
            
               V priedo A dalies 5 punktas pakeičiamas taip:
               
                           „5)
                        
                        
                           Valstybėse narėse, kuriose tik teritorijos dalys paskelbtos neapimtomis ligos pagal I priedo II skyrių (o ne visa teritorija), tikslinė priežiūra pagal II priedo I skyriaus 4 punktą turi būti išlaikoma zonose, paskelbtose neapimtomis ligos.
                           Tačiau Jungtinė Karalystė gali nutraukti tikslinę priežiūrą Šiaurės Airijoje tų ligų, dėl kurių Šiaurės Airija paskelbta neapimta ligos, atžvilgiu su sąlyga, kad visa Airijos teritorija paskelbiama neapimta tų pačių ligų pagal I priedo II skyrių.“.
                        
                     
         2 straipsnis
   Šis sprendimas yra skirtas valstybėms narėms.
   
      Priimta Briuselyje, 2006 m. balandžio 5 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Tarybos reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (3)  OL L 156, 2004 4 30, p. 5.
   
      I PRIEDAS
      
         „II SKYRIUS
         Teritorijos, patvirtintos kaip neapimtos tam tikrų Tarybos direktyvos 91/67/EEB A priedo III sąrašo I skiltyje išvardytų ligų
         
                     Liga
                  
                  
                     Valstybė narė
                  
                  
                     Teritorija arba teritorijos dalys
                  
               
                     Pavasarinė karpių viremija (SVC)
                  
                  
                     Danija
                  
                  
                     Visa teritorija
                  
               
                     Suomija
                  
                  
                     Visa teritorija; Vuoksi upės baseinas turėtų būti laikomas buferine zona.
                  
               
                     Airija
                  
                  
                     Visa teritorija
                  
               
                     Švedija
                  
                  
                     Visa teritorija
                  
               
                     Jungtinė Karalystė
                  
                  
                     Šiaurės Airijos, Meno, Džersio ir Gernsio salų teritorijos.
                  
               
                     Bakterinė inkstų liga (BKD)
                  
                  
                     Airija
                  
                  
                     Visa teritorija
                  
               
                     Jungtinė Karalystė
                  
                  
                     Šiaurės Airijos, Meno ir Džersio salų teritorijos
                  
               
                     Infekcinė kasos nekrozė (IPN)
                  
                  
                     Suomija
                  
                  
                     Teritorijos žemyninės dalys; Vuoksi ir Kemijoki upių baseinai turėtų būti laikomi buferinėmis zonomis.
                  
               
                     Švedija
                  
                  
                     Teritorijos žemyninės dalys
                  
               
                     Jungtinė Karalystė
                  
                  
                     Meno salos teritorija
                  
               
                     
                        Gyrodactylus salaris infekcija
                  
                  
                     Suomija
                  
                  
                     
                        Tenojoki ir Näätämönjoki baseinai; Paatsjoki, Luttojoki ir Uutuanjoki baseinai laikomi buferinėmis zonomis.
                  
               
                     Airija
                  
                  
                     Visa teritorija
                  
               
                     Jungtinė Karalystė
                  
                  
                     Didžiosios Britanijos, Šiaurės Airijos, Meno, Džersio ir Gernsio salų teritorijos.“
                  
               
   
   
      II PRIEDAS
      
         „II SKYRIUS
         Teritorijos, kuriose vykdomos patvirtintos Tarybos direktyvos 91/67/EEB A priedo III sąrašo I skiltyje išvardytų tam tikrų ligų kontrolės ir likvidavimo programos
         
                     Liga
                  
                  
                     Valstybė narė
                  
                  
                     Teritorija arba teritorijos dalys
                  
               
                     Pavasarinė karpių viremija
                  
                  
                     Jungtinė Karalystė
                  
                  
                     Didžiosios Britanijos teritorijos
                  
               
                     Bakterinė inkstų liga
                  
                  
                     Suomija
                  
                  
                     Teritorijos žemyninės dalys
                  
               
                     Švedija
                  
                  
                     Teritorijos žemyninės dalys
                  
               
                     Jungtinė Karalystė
                  
                  
                     Didžiosios Britanijos teritorijos
                  
               
                     Infekcinė kasos nekrozė
                  
                  
                     Švedija
                  
                  
                     Teritorijos pakrantės dalys“